VEREJNÁ SÚŤAŽ

Predmet zákazky:

**Pohoda seniorov, n.o.**

Snoezelen

Postup zadávania zákazky podľa zákona č. 343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov

v zmysle § 117 – zákazka s nízkou hodnotou

##### OBSAH SÚŤAŽNÝCH PODKLADOV

A.1Pokyny pre uchádzačov

 Časť I. Všeobecné informácie

 Časť II. Dorozumievanie a vysvetľovanie

 Časť III. Príprava ponuky

 Časť IV. Predkladanie ponúk

 Časť V. Otváranie a vyhodnotenie ponúk

 Časť VI. Uzavretie zmluvy

B.1Opis predmetu zákazky

B.2Spôsob určenia ceny

 Príloha č. 1

 Príloha č. 2

**A.1 POKYNY PRE UCHÁDZAČOV**

**Časť I.**

##### Všeobecné informácie

1. **Identifikácia obstarávateľskej organizácie**

Názov:  Pohoda seniorov, n.o.

IČO:  45732213

Sídlo:  Hodská 360/33, 924 01 Galanta

Krajina: Slovenská republika

Webové sídlo (internetová adresa):

Hlavná adresa: www.pohodaseniorov.sk

Kontaktná osoba:  Mgr. Miriam Maasová

Telefón:  0905 466 038

E-mail: maasova@pohodaseniorov.sk

1. **Predmet zákazky**
	1. Názov predmetu zákazky je: **Pohoda seniorov, n.o. , Snoezelen**
	2. Predmetom zákazky je dodávka vybavenia miestnosti Snoezelen. Podrobný popis predmetu zákazky je vo výkaze výmer, ktorý tvorí prílohu týchto súťažných podkladov.
	3. Podrobné vymedzenie predmetu zákazky tvorí časť *B.1 Opis predmetu zákazky*.
	4. Predpokladaná hodnota zákazky je 5.050,21 EUR bez DPH
2. **Komplexnosť dodávky**

3.1 Požiadavka na komplexnosť ponuky: požaduje sa ponuka na celý predmet zákazky

1. **Zdroj finančných prostriedkov**

4.1 Predmet zákazky bude financovaný nasledovne: Verejná zákazka bude financovaná z prostriedkov MPSV a R SR a z vlastných prostriedkov verejného obstarávateľa.

.

1. **Druh zákazky**
	1. Typ zmluvy: Kúpna zmluva. Výsledok postupu verejného obstarávania: zadanie zákazky na dodávku tovarov.
	2. Podrobné vymedzenie zmluvných podmienok na dodanie požadovaného predmetu zákazky tvorí časť *B.1 Opis predmetu zákazky a B.2 Spôsob určenia ceny*.
2. **Miesto a termín plnenia**
	1. Miesto alebo miesta dodania predmetu zákazky: : Hodská 360/33, 924 01 Galanta
	2. Trvanie zmluvy alebo lehota na skončenie dodávky: dodávka musí byť ukončená najneskôr do 20.11.2018 od podpisu zmluvy. Uchádzači musia túto skutočnosť zohľadniť pri príprave svojej ponuky.
3. **Variantné riešenia**
	1. Neumožňuje sa predložiť variantné riešenie.
	2. Ak súčasťou ponuky bude aj variantné riešenie, variantné riešenie nebude zaradené do vyhodnotenia a bude sa naň hľadieť, akoby nebolo predložené.

######  Platnosť ponuky

8.1 Ponuky zostávajú platné počas lehoty viazanosti ponúk, t. j. do 31.12.2018.

**Časť II.**

##### Dorozumievanie a vysvetľovanie

######  Dorozumievanie medzi obstarávateľskou organizáciou a uchádzačmi

* 1. V súlade s § 187 ods. 8 zákona o verejnom obstarávaní komunikácia medzi Verejným obstarávateľom a záujemcami (uchádzačmi) sa bude uskutočňovať písomne prostredníctvom pošty, iného doručovateľa, e-mailom alebo faxom. Vysvetľovanie a poskytovanie informácií bude zverejnené aj na profile verejného obstarávateľa ÚVO. Telefonická komunikácia je možná iba v prípadoch overenia doručenia písomností a v prípade dohodnutia osobného doručenia písomností alebo ponuky s kontaktnou osobou uvedenou v oddieli I. tohto Oznámenia.

Telefonická komunikácia je možná v pracovných dňoch v čase od 08:00 do 15:00 hod. Žiadne iné informácie nebudú poskytované telefonicky!

* 1. Pri poskytnutí informácií napríklad elektronickou poštou, faxom a pod. (ďalej len „elektronické prostriedky“), ktorými nemožno trvalo zachytiť ich obsah, tieto informácie sa doručia aj v písomnej forme, najneskôr do 3 dní odo dňa odoslania informácie elektronickými prostriedkami, pri dodržaní zákonom stanovených lehôt.
	2. Pri zistení rozdielov medzi obsahom informácie bez trvalého zachytenia obsahu a informácie doručenej v písomnej forme je rozhodujúca písomná forma.
1. **Vysvetľovanie**
	1. V prípade potreby vysvetliť údaje uvedené vo výzve na predkladanie ponúk môže ktorýkoľvek zo záujemcov požiadať o ich vysvetlenie priamo u zodpovednej osoby na adrese:

 Osoba zodpovedná za vysvetľovanie: Richard Baláž, tel.: 0915 775 430, e-mail: balazrichard79@gmail.com

**Časť III.**

##### Príprava ponuky

1. **Jazyk ponuky**
	1. Celá ponuka, tiež doklady a dokumenty v nej predložené musia byť vyhotovené v štátnom jazyku.

* 1. Ak ponuku predkladá uchádzač so sídlom mimo územia Slovenskej republiky, musí predložiť doklady vo verejnom obstarávaní v pôvodnom jazyku a súčasne doložené prekladom do slovenského jazyka (štátneho jazyka), okrem dokladov predložených v českom jazyku. V prípade zistenia rozdielov v obsahu predložených dokladov je rozhodujúci úradný preklad v štátnom jazyku.

######  Obsah ponuky

* 1. Ponuka sa predkladá elektronicky na kontaktnú adresu: obstaravaniekkp@gmail.com
	2. Ponuka musí obsahovať:
		1. Identifikačné údaje uchádzača
		2. Výpis z Obchodného registra alebo zo živnostenského registra(predkladá sa ako kópia)
		3. Cenovú ponuku podľa priložených parametrov(príloha č. 2)
		4. Návrh na plnenie kritérií (príloha č. 1)
1. Mena a ceny uvádzané v ponuke
	1. Navrhovaná zmluvná cena musí byť stanovená podľa § 3 zákona NR SR
	č.18/1996 Z. z. o cenách v znení neskorších predpisov.
	2. Navrhovaná zmluvná cena bude uvedená v eurách.
	3. Ak je uchádzač platcom dane z pridanej hodnoty (ďalej len „DPH“), navrhovanú zmluvnú cenu uvedie v zložení:
		1. navrhovaná zmluvná cena bez DPH,
		2. sadzba DPH a výška DPH,
		3. navrhovaná zmluvná cena vrátane DPH.
	4. Ak uchádzač nie je platcom DPH, uvedie navrhovanú zmluvnú cenu celkom. Na skutočnosť, že nie je platcom DPH, upozorní.

**Časť IV.**

##### Predkladanie ponuky

1. Miesto a lehota na predkladanie ponúk
	1. Ponuka sa predkladá elektronicky na kontaktnú adresu: balazrichard@gmail.com
	2. Ponuky je potrebné doručiť v lehote na predkladanie ponúk. Lehota na predkladanie ponúk uplynie dňa **24.10.2018 do** **12:00 hod**.
2. **Doplnenie, zmena a odvolanie ponuky**
	1. Uchádzač môže predloženú ponuku dodatočne doplniť, zmeniť alebo odvolať
	do uplynutia lehoty na predkladanie ponúk.
	2. Doplnenie alebo zmenu ponuky je možné vykonať odvolaním pôvodnej ponuky
	na základe písomnej žiadosti uchádzača, zaslanej prostredníctvom poštovej zásielky alebo doručenej osobne uchádzačom alebo splnomocnenou osobou uchádzača a doručením novej ponuky v lehote na predkladanie ponúk.

**Časť V.**

##### Vyhodnotenie ponúk

1. Hodnotenie ponúk
	1. Nakoľko sa ponuky predkladajú prostredníctvom elektronickej pošty, neprebehne klasické otváranie ponúk. Verejný obstarávateľ po uplynutí lehoty na predkladanie ponúk otvorí doručené maily a vytlačí ponuky uchádzačov spolu s mailovou komunikáciou pre účely vyhodnotenia ponúk a archivácie.
	2. Vyhodnocovanie ponúk je neverejné. Ponuky sa vyhodnotia z hľadiska splnenia požiadaviek na predmet zákazky a v prípade pochybností overí správnosť informácií a dôkazov, ktoré poskytli uchádzači.
	3. Ponuky uchádzačov, ktoré neboli vylúčené, budú vyhodnocované len podľa kritérií na vyhodnotenie ponúk uvedených vo výzve a spôsobom určeným.

**Časť VI.**

##### Uzavretie zmluvy

1. Oznámenie o výsledku vyhodnotenia ponúk
	1. Úspešnému uchádzačovi sa oznámi, že jeho ponuka sa prijíma.
	2. Neúspešnému uchádzačovi sa oznámi, že neuspel a dôvody neprijatia jeho ponuky.
2. Uzavretie zmluvy
	1. Úspešnému uchádzačovi bude predložená záväzná objednávka najneskôr do 01.11.2018.
3. **Pravidlá k subdodávkam**

23.1. Verejný obstarávateľ pripúšťa plnenie predmetu obstarávania subdodávkami.

* 1. Uchádzač zodpovedá za celé a riadne plnenie zmluvy počas celého trvania zmluvného vzťahu s Verejným obstarávateľom a to bez ohľadu na to, či uchádzač použil subdodávky alebo nie, v akom rozsahu a za akých podmienok. Verejný obstarávateľ nenesie akúkoľvek zodpovednosť voči subdodávateľom úspešného uchádzača.

**B.1 OPIS PREDMETU ZÁKAZKY**

 Predmetom zákazky je dodávka vybavenia Snoezelen miestnosti do Galanty.

Podrobný popis predmetu zákazky je v popise, ktorý tvorí prílohu č. 2 týchto súťažných podkladov. V prípade, ak v popise bude uvedený odkaz na konkrétne výrobky alebo výrobcov, môže uchádzač použiť ekvivalentné výrobky, ktoré majú rovnaké alebo lepšie technické parametre ako je požadované.

**B.2 SPÓSOB URČENIA CENY**

1. Cena za obstarávaný tovar alebo službu, súvisiacu s dodaním tovaru, musí byť stanovená v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.
2. Celková cena uvedená v návrhu uchádzača musí obsahovať cenu za požadovaný predmet zákazky, t.j. sumár všetkých položiek, ktorý vychádza z ocenených položiek výkazu položiek predloženého uchádzačom.
3. Uchádzač musí v cene predmetu zákazky uviesť pre každú požadovanú položku aj jednotkovú cenu. Celková cena je daná súčinom jednotkovej ceny a množstva uvedeného v zozname položiek, ktorý je súčasťou tejto časti súťažných podkladov.
4. Pri určení ponukovej ceny za dodanie tovaru, prípadne súvisiacich služieb, ak sú súčasťou predmetu zákazky, uvedie uchádzač požadované údaje o cene za dodanie jednotlivých častí predmetu zákazky, v členení podľa požiadaviek obstarávateľskej organizácie.

príloha č. 1

Návrh na plnenie kritérií

|  |  |
| --- | --- |
| Uchádzač / skupina dodávateľov |  |
|  |  |
| Kritérium na vyhodnotenie ponúk | 1.Najnižšia cena |
|  |  |
| Je uchádzač platiteľom DPH? | ÁNO | NIE |
|  |  |
|  | **Hodnota kritérií** |
| **Ponúkaná cena za celý rozsah predmetu zákazky v € bez DPH** |  |

V ........................., dňa ...............

Podpisy:

**Príloha č. 2**

**Technické špecifikácie - Snoezelen**

1. **Čalúnená základňa oblúková(1ks)**

Vlastnosti:

* drevená základňa pre jeden Bublinkový valec potiahnutá mäkkým čalúnením
* povrchový materiál: zosilnený vinyl bez ftalátov s antibakteriálnou úpravou
* rozmery: 80 x 80 x 40 cm
1. **Bublinkový valec Maxi(1ks)**

Vlastnosti:

* vodný valec s čerpadlom, vďaka ktorému valec bublinkuje
* valec svieti a ponúka 8 farieb meniacich sa v intervale (modrá, žltá, zelená, ružová, oranžová, červená, fialová, biela)
* valec má nastaviteľnú rýchlosť zmeny farieb
* valec neobsahuje latex
* valec je kompatibilný s WiFi interaktívnymi ovládačmi
* valec má kruhovú základňu s priemerom 51 cm a výškou 11 cm
* rozmery valca: výška: 175 cm, priemer: 15 cm
1. **Optické vlákna so svetelným zdrojom(1ks)**

Vlastnosti:

* balenie obsahuje 150 kusov optických vlákien s dĺžkou 2 metre a svetelný zdroj pre použitie s týmito vláknami
* svetelný zdroj mení farbu vlákien v automatickej sekvencii
* svetelný zdroj je kompatibilný s WiFi interaktívnymi ovládačmi
* vlákna sú upletené z troch prameňov
* vlákna majú odolný plastový obal a končeky
* vlákna neobsahujú latex ani sklenenú výplň
* optické vlákna a svetelný zdroj sú vhodné pre používanie vo vlhkom prostredí
1. **SNAP projektor(1ks)**

Vlastnosti:

* projektor so zabudovaným rotátorom na premietanie obrázkových kotúčov s priemerom 15 a 23 cm
* projektor umožňuje premietanie magnetických aj nemagnetických kotúčov
* rýchlosť rotátora možno nastaviť od 0,5 otáčky za minútu po 2 otáčky za minútu
* rotátor možno zastaviť a nastaviť spätný chod
* projektor umožňuje zapojenie ovládačov pre adaptované pomôcky
* projektor disponuje LED žiarovkou, ktorá sa nezahrieva
* projektor umožňuje používanie vo vlhkom prostredí
1. **WiFi LED reflektor(1ks)**

Vlastnosti:

* bodový LED reflektor na nasvietenie zrkadlovej gule
* reflektor je kompatibilný s WiFi interaktívnymi ovládačmi
* reflektor umožňuje zvoliť jednu zo 7 farieb a 5 svetelných sekvencií
* reflektor sa nezahrieva
1. **Oblak(1ks)**

Vlastnosti:

* kruhový biely záves z nízkohorľavého taftu
* po okrajoch závesu sú umiestnené očká na zavesenie s priemerom 1,5 cm
* priemer oblaku: 4 metre
1. **Sieť Hviezdne nebo(1ks)**

Vlastnosti:

* biela sieť s 360 žltými LED svetlami vhodná pre zavesenie na stenu alebo strop
* sieť umožňuje výber jednej z ôsmich svetelných sekvencií
* sieť sa dodáva s ovládačom
* rozmery siete: 160 x 240 cm
1. **Vibračná posteľ(1ks)**

Vlastnosti:

* vibračná posteľ obsahuje vibračnú dosku, ktorá mení hudbu zo zapojeného audio systému na vibrácie
* matrac je vyrobený zo zosilneného vinylu a vyplnený penou
* obsah balenia: vibračná doska, zosilňovač pre vibračnú dosku, mäkký matrac, rám postele
* rozmery postele: 206 x 96 x 50 cm
* farba postele a matraca: biela